Obrazac A-2

**REZIME PROGRAMA OBUKE**

|  |
| --- |
| **Naziv programa obuke** |
| „Komunikacija sa starijim osobama“ |

|  |
| --- |
| **Autor, odnosno koautor programa obuke** |
| Ivana Vučković, Jelena Nenezić, Anđela Lalatović, Svetozar Nikolić |

|  |
| --- |
| **Realizator programa obuke** |
| Ivana Vučković, Jelena Nenezić, Ivan Barović |

|  |
| --- |
| **Kontakt osoba (telefon i e-mail)** |
| Jelena Nenezić (jelenapsiholog007@gmail.com, 068/022-444) |

|  |
| --- |
| **Kompetencije koje će program obuke razvijati** |
| Program obuke razvija opšte i posebne kompetencije neophodne za efikasnu komunikaciju sa starijima sticanjem komunikacijskih znanja i vještina koje omogućavaju holistički pristup korisniku kao biopsihosocijalnom biću i prilagođavanje intervencija specifičnostima korisnika kroz:   * + motivisanje, senzibilisanje i usavršavanje za pružanje psihološke njege korisniku u komunikacijskoj situaciji;   + sticanje znanja i vještina iz oblasti neverbalne komunikacije;   + osposobljavanje za detekciju prepreka i njihovo prevazilaženje i prevenciju;   + razvijanje vještina empatskog slušanja;   + usvajanje komunikacijskih vještina za rad sa dementnim korisnicima;   + usvajanje komunikacijskih vještina i bihejvioralnih postupaka u radu sa starijim osobama sa oštećenjima čula, svijesti, jezičkog izražavanja i agresivnim ponašanjem. |

|  |
| --- |
| **Ciljevi i zadaci programa obuke i oblast socijalne i dječje zaštite na koju se odnose** |
| Opšti cilj programa obuke je upoznavanje polaznika sa teoretskim osnovama, ali i unapređenje praktičnih vještina u upotrebi neverbalne i verbalne komunikacije u procesu njege starijih osoba.  Specifični ciljevi programa obuke:   * Unapređenje poznavanja, razumijevanja i primjene osnovnih znanja o odlikama starenja; * Usvajanje znanja o uticaju starenja na komunikaciju sa starijim ljudima; * Ovladavanje pravilima za komunikaciju koja će učesnicima pomoći u lakšem uspostavljanju kontakta sa starijim osobama; * Unapređenje komunikacijskih znanja i vještina za primjenu integralnog pristupa u identifikaciji i adekvatnom zadovoljavanju potreba starijih osoba; * Predstavljanje savjeta za poboljšanje komunikacije sa starijim osobama u ustanovama trajnog smještaja; * Predstavljanje preporuka za lakšu komunikaciju sa osobama koje pate od demencije; * Ukazivanje na važnost razgovora sa starijim osobama; * Unapređenje vještina za bolju komunikaciju i veće zadovoljstvo starijih osoba; * Povećanje profesionalne i etičke senzibilisanosti za specifičnosti i potrebe starijih i unapređivanje kvaliteta rezidencijalnog zbrinjavanja. |

|  |
| --- |
| **Sadržaj programa obuke** |
| **Modul I: Položaj i ponašanje starijih u Crnoj Gori**  1.1. Trenutni položaj i aktuelni problemi koji prate starije osobe u Crnoj Gori  1.2. Prilagođavanje komunikacije procesu starenja  1.3. Promjene koje dolaze sa starošću  1.4. Događaji koji utiču na ponašanje starijih osoba  **Modul II: Pojam i vrste komunikacije**  2.1. Uvod i definicija komunikacije  2.2. Komunikacija sa starijim osobama  2.3. Koje su karakteristike komunikacije sa starijim osobama?  2.4. Vještine komunikacije sa starijim osobama  2.5. Neverbalna komunikacija  **Modul III: Komunikacija prilagođena ograničenim sposobnostima**  3.1. Teškoće u komunikaciji  3.2. Prevazilaženje smetnji u komunikaciji sa starijim osobama  3.3. Savjeti za razgovor sa osobama ograničenih komunikacijskih sposobnosti  3.4. Komunikacija sa starijim osobama u ustanovama trajnog smještaja  **Modul IV: Pravila dobre komunikacije sa starijima**  4.1. Pravila za uspješnu komunikaciju sa starijim osobama  4.2. Karakter i sadržaj interpersonalnih odnosa u ustanovama trajnog smještaja  4.3. Psihologija komunikacije sa starijim osobama  4.4. Važnost razgovora za osobe starije životne dobi |

|  |
| --- |
| **Ciljna grupa profesionalaca kojima je obuka namijenjena** |
| Obuka je namijenjena stručnim radnicima, stručnim saradnicima i saradnicima zaposlenim u ustanovama socijalne zaštite koji neposredno rade sa starijim korisnicima, odnosno dolaze u kontakt sa njima, ili koji tek namjeravaju da rade u ustanovama socijalne zaštite. |

|  |
| --- |
| **Uslovi za uključivanje profesionalaca u obuku** |
| Uslov za pohađanje programa obuke predstavlja/ju:   * završene osnovne, specijalističke ili master studije (za stručne radnike i stručne saradnike); * završen IV1 nivo kvalifikacije srednjeg opšteg i stručnog obrazovanja (za saradnike). |

|  |
| --- |
| **Krajnji korisnici** |
| Krajnji korisnici obuke su korisnici u sistemu socijalne zaštite, kao i njihove porodice i okruženje. |

|  |
| --- |
| **Broj učesnika u grupi (min/max)** |
| Maksimalni broj učesnika na obuci je do 20 polaznika. |

**Dužina trajanja programa obuke**

Planira se realizacija sadržaja u trajanju od jednog dana koji obuhvata 6 (šest) sati efektivnog rada.